ཝང་ཞུང་ཚད་མ་འཛིན་མཁན་གྱི་མི་སྣ་འདི་ཚོའི་སེམས་ངོ་རུ་སྐྱབས་བཅོལ་རིང་ལུགས་ཀྱི་འདུ་ཤེས་ཆེ་དྲགས་པས་ཡིན་པ་སེམས།དེ་ལྟར་མིན་ན་དགོངས་དག་ཡོད།ཡིན་ཡང་ངེས་མཐའ་གཅིག་ཏུ་ཝང་ཞུང་གི་བཤད་པ་ཚང་མ་བདེན་པ་མ་རེད་ཟེར་གྱི་མེད་ལ་རྩོམ་ཡིག་མང་པོ་ཞིག་ལ་དགའ་བོ་བྱུང་།ཁོང་གི་ཤེས་ལྡན་མི་སྣ་གཅིག་རེད།ཤེས་ལྡན་མི་ལྡན་མི་སྣ་འདི་ཚོའི་གཡོ་སྒྱུ་འཁྲབ་དུས་ཚབས་ཆེན་འཁྲབ་པས་དོགས་ཟོན་བྱོས་ཟེར་བའི་དོན་ཡིན་ལ།ལྷག་པར་དུ་ད་ལྟའི་རྩོམ་ཡིག་འདི་ནི་གཡོ་ཐབས་ཀྱི་རང་བཞིན་ལྡན་པ་འདོད།རྒྱུ་མཚན་ནི།རྩོམ་ཡིག་འདིའི་ཁྲོད་དུ་ཁོང་གིས་རྒྱ་གཞུང་འདི་རྟག་བརྟན་ཐེར་ཟུག་གི་གཞུང་ཞིག་ངོས་འཛིན་བྱེད་ཅིང་དེ་ལ་ཡོད་ཚད་སྟུན་དགོས་བའི་བསམ་ཚུལ་འགོ་འཇུག་ཀུན་ཏུ་ཁེངས་བས་ཡིན།རྒྱ་གཞུང་ལ་སྟབས་སྟུན་བྱེད་དགོས་ཤིང་གཞུང་འདི་སུས་ཀྱང་གཞོམ་པ་མེད་པའིང་རྟག་བརྟན་ཐེར་ཟུག་གྱི་གཞུང་ཡིན་ན་དགའ་ལ་རྩོད་པ་རྒྱབ་ནས་དབང་རྩོད་དགོས་ཀྱང་མེད་པས་འབྲས་མེད་ཡིན་པས་སོ།འོན་ཀྱང་ཕྱོགས་གཅིག་ནས་ལྟོས་ན།གྲུབ་འབྲས་ཐོན་ཡང་མ་ཐོན་ཡང་ཡང་དག་པའི་སྲིད་གཞུང་ཞིག་ལ་དགག་པ་རྒྱབ་ནས་རང་ཉིད་ཀྱི་ཐོབ་ཐང་རྩོད་རྒྱུ་ནི་ལུགས་དང་མཐུན་ལ་འོས་ཞིང་མཚམས་པ་སེམས་ནས་མི་མང་ཞིག་གིས་རང་སྲོག་བློས་བཏང་བྱེད་པ་འདོད།དེ་ནི་ཐོབ་དང་མི་ཐོབ་མ་རེད།འོས་དང་མི་འོས་རེད།འོས་ན་ངེས་བར་དུ་བྱེད་དགོས།འོས་བའི་རྨི་ལམ་ལྟ་བུ་ལས་དོན་དེ་ཉིན་ཞིག་འགྱུར་སྔོན་འགྱུར་ཡོང་ངེས་རེད།ཡོད་ཚད་སྔོན་འགྱུར་མ་འོང་ཡང་དེ་མཚམས་ཤིག་ཡོང་ངེས་ཡིན་པ་ཕྲན་ལ་ཡིད་ཆེས་ཡོད།